หุ้นช.การช่างทะยาน
หุ้นบริษัทช.การช่าง(CK)แรงต่อเช้าวันนี้&nbsp; ราคาบวก 0.45 บาทหรือคิดเป็น 4.84% ซื้อขายบริเวณ&nbsp; 9.75 บาท จากแรงเชียร์"ซื้อ"ของนักวิเคราะห์หลายราย&nbsp;
27 ก.ย. 2553

หุ้นบริษัทช.การช่าง(CK)แรงต่อเช้าวันนี้  ราคาบวก 0.45 บาทหรือคิดเป็น 4.84% ซื้อขายบริเวณ  9.75 บาท จากแรงเชียร์"ซื้อ"ของนักวิเคราะห์หลายราย 
บริษัทหลักทรัพย์ฟินันเซียไซรัสเพิ่มเป้าหมายราคาหุ้น CK เป็น 12.70 บาทคาด รอเซ็นสัญญาโครงการอีก5 โครงการใหม่มูลค่ารวม 9.7 หมื่นล้านบาทภายในปีนี้ จะทำให้ยอดรายได้รอรับรู้ (Backlog) ณ 30 มิ.ย.นี้ ที่ 1.2 หมื่นล้านบาทเพิ่มเป็น 1 แสนล้านบาทและงานที่มีอัตรากำไรขั้นต้นต่ำใกล้จบโครงการ ซึ่งจะเห็นได้จากอัตรากำไรขั้นต้นใน ไตรมาส 2อยู่ที่ 10.7% ดีขึ้นจาก -67.3% ใน ไตรมาสแรก  ทำให้แนวโน้มครึ่งปีหลังมีกำไรสุทธิ 
ปัจจุบันโครงการหลักๆ ที่มีอยู่ คือ โครงการรถไฟฟ้าสายสีม่วง ซึ่งมีมูลค่าโครงการยังไม่รับรู้ที่ 9,351 ล้านบาท ซึ่งคาดว่าจะเริ่มรู้ได้ดีขึ้นตั้งแต่ไตรมาส3 ปีนี้ เป็นต้นไป
สำหรับ5โครงการที่คาดว่าจะชนะการประมูล  ได้แก่ 1)โครงการ SPP (Small Power Producer) ของบริษัทบางปะอิน โคเจนเนอเรชั่น มูลค่า 4,000ล้านบาท ซึ่งเพิ่งได้รับการส่งเสริมการลงทุนจาก BOI ขณะนี้อยู่ระหว่างเจรจาราคาซื้อขายไฟฟ้ากับ EGAT   2)โครงการผันน้ำจากพื้นที่ลุ่มน้ำเจ้าพระยาฝั่งตะวันออก-อ่างเก็บน้ำบางพระ จังหวัดชลบุรี มูลค่า 1,978 ล้านบาท  3)โครงการโรงไฟฟ้าเขื่อนแบบฝายน้ำล้น ไซยะบุรี ประเทศลาว มูลค่า 7.6 หมื่นล้านบาท ปัจจุบันทำงานก่อสร้างไปบางส่วน ซึ่งหากเซ็นสัญญาในช่วงไตรมาสที่4ก็จะรับรู้เป็นรายได้ในปีนี้ 
4)โครงการส่วนต่อขยายรถไฟฟ้าสายสีน้ำเงินสัญญา 2 มูลค่า 10,028 ล้านบาท คาดเซ็นสัญญาได้ประมาณเดือนต.ค.และเริ่มก่อสร้างได้ประมาณช่วงปลายปีนี้5)โครงการส่วนต่อขยายรถไฟฟ้าสายสีน้ำเงินสัญญา 5 มูลค่า 4,700 ล้านบาท  และคาดว่าจะเซ็นสัญญาได้ประมาณพ.ย.-ธ.ค. และเริ่มก่อสร้างได้ปี 2554
ส่วนแนวโน้มปี 2554จะ ดีขึ้นมากจากโครงการรถไฟฟ้าและไซยะบุรี คาดว่าจะมีกำไรปกติที่ 539 ล้านบาท จากขาดทุนดำเนินงานปกติที่ 688 ล้านบาทในปี  2553 โดยคาดว่ารายได้หลักจะมาจากโครงการรถไฟฟ้าสายสีม่วงและสีน้ำเงิน และจากโครงการโรงไฟฟ้าไซยะบุรีรวมประมาณ 38% และที่เหลือมาจากโครงการในมือและงานรับใหม่ที่คาดว่าจะได้ประมาณ 4-4.5 พันล้านบาทต่อปี
ด้านบล.โกลเบล็ก ระบุในบทวิเคราะห์ฯแนะ"ซื้อเก็งกำไร"หุ้นCK, บริษัทอิตาเลียนไทย ดีเวล๊อปเมนต์(ITD) และบริษัทซิโน-ไทย เอ็นจีเนียริ่งแอนด์คอนสตรัคชั่น(STEC)หลังจากที่มีข่าว รฟม.คาดว่าภายในต้นเดือน ต.ค.นี้ จะสามารถลงนามสัญญาก่อสร้างโครงการรถไฟฟ้าสายสีน้ำเงินได้ทั้ง 5 สัญญา 
ล่าสุดราคาหุ้น STEC เท่ากับวันก่อน 13.30 บาท และ ITD บวก 0.08บาท ซื้อขายบริเวณ  4.46 บาท